Times Square

**Times Square** on alue Broadwayn ja 7th Avenuen risteyksellä Manhattanilla Yhdysvaltojen New Yorkissa. Times Square on nimetty alueella 1900-luvun alussa sijainneen The New York Timesin pääkonttorin mukaan. Se on kaupungin tunnetuimpia maamerkkejä ja tunnetaan esimerkiksi vuosittain järjestettävästä uudenvuoden tapahtumasta.

Times Squaren kehittyessä siitä tuli ensin yksi Broadway-teatterin keskuksista ja sittemmin se sai kyseenalaisempaa mainetta esimerkiksi erotiikkapalvelujen ja huumeidenkäytön keskuksena. 1980- ja 1990-luvuilta lähtien aluetta on pyritty kohentamaan.

## Historia

Nykyinen Times Square tunnettiin aina vuoteen 1904 saakka nimellä Long Acre Square. Alun perin se tunnettiin etenkin William H. Vanderbiltin omistamasta American Horse Exchange-hevoskaupasta. 1900-luvun alussa se oli puolestaan alue, jolla prostituoidut myivät palvelujaan takseissa ja vaunuissa. Interborough Rapid Transit Company muutti alueen ilmoittaen ensimmäisen metron rakennuttamisesta. Monet eri henkilöt alkoivat sijoittaa maahan uskoen lisääntyvän liikenteen tuottavan uusia tuloja. Yksi heistä oli *The New York Times*-lehden julkaisija Adolph S. Ochs, joka rakennutti Times Towerin Broadwayn, 7th avenuen, 42nd streetin ja 43nd streetin väliin. Lehti muutti uuteen rakennukseen tammikuussa 1905 ja Times Square sai nykyisen nimensä. Uuden rakennuksen avaamisen kunniaksi Adolph Ochs järjesti uudenvuoden tapahtuman, josta tuli sittemmin jatkunut perinne.Vuonna 1913 avatunut Grand Central Terminal ohjasi entistä enemmän liike-elämää Manhattaninin Midtowniin. Myös Broadwayn teatterit alkoivat siirtyä Broadwayn vanhalta teatterialueelta. Huippukaudella vuosina 1927–1928 alueen 76:lla teatterilla sai ensi-iltansa 264 uutta Broadway-näytelmää. Palace Theatre oli vaudevillen keskus. Turismi ja liikematkailu lisääntyi 1920-luvulla. Samalla menestyivät Hotel Astor ja The Knickerbocker Hotel, sekä ravintolat kuten Rector. Alueella oli viihdelehti *[[Variety]]n* toimisto, The Lambs Club, Friars Club, useita kapakoita ja muita kokoontumispaikkoja.

 
{"type": "FeatureCollection", "features": [
{ "type": "Feature", "geometry": { "type": "Point", "coordinates": [-73.986111, 40.756944] }, "properties": { "title": "Times Square", "marker-color": "5E74F3", "marker-symbol": "-number-see", "marker-size":"small"} }, 

{ "type": "Feature", "geometry": { "type": "Point", "coordinates": [-73.9851, 40.75890] }, "properties": { "title": "Father Duffy Square", "marker-color": "5E74F3", "marker-symbol": "-number-see", "marker-size":"small"} }, 

]}Vuoden 1929 pörssiromahdus merkitsi huomattavia muutoksia alueella. Uusia teattereita ei enää juuri avattu ja monet vanhat muutettiin halvoiksi usein seksuaalisävytteisiä elokuvia esittäviksi teattereiksi. Muut teatterit kuten Palace alkoivat esittää tavallista elokuvaa, josta tuli teatteria suositumpi viihteen muoto, tai esimerkiksi Minskyn veljeksien burleskia. Muita uudenlaisia viihteen muotoja olivat esimerkiksi pelihallit, halvat ravintolat ja tanssitaksi. Tin Pan Alley oli tunnettu musiikkiteollisuuden keskittymä. 42nd Street-kadun varret tunnettiin puolestaan nais- ja miesprostituoiduista. Viimeinen niitti niin sanotulle vakavammalle viihteelle Broadwaylla oli toisen maailmansodan aiheuttama tauko teatteriesityksissä, sekä sodasta palaavat sotilaat, jotka ostivat etenkin eroottissävytteisiä palveluja. Niiden ohella kukoisti huumeiden ja alkoholin käyttö. Monen liikeyrityksen taustalla vaikutti mafia. Tätä kautta Times Squarella kuvaavat esimerkiksi John Schlesingerin elokuva *[[Keskiyön cowboy]]* (1968) ja Martin Scorsesen *[[Taksikuski]]* (1976).

Pahamaineiseksi tullutta Times Squarea alettiin uudistaa 1980-luvun ja 1990-luvun aikana. Erotiikkapalvelujen tilalle tuli elokuvateattereita, suuria lapsiystävällisiä kauppakeskuksia ja uusia suosituksi tulleita musikaaleja.

Tiedosto:Crowd is equal to Times Square - panoramio.jpg|Väenpaljoutta.
Tiedosto:Theater District, New York, NY, USA - panoramio (9).jpg|Taksi.
Tiedosto:Blizzard of 2015- Bus Snow Prep (16374812311).jpg|Lumimyrsky (2015)
Tiedosto:Creepy Cookie Monster.jpg|Keksimonsteri
Tiedosto:Elmo says.jpg|Elmo
Tiedosto:Naked Cowboy on Times Square.jpg|Katutaiteilija.
Tiedosto:WoronieckiwithsigninTimesSquare.jpg|Katusaarnaaja (2008)
Tiedosto:New York (28704101040).jpg|2016
Tiedosto:George M. Cohan by Georg Lober - DSC06435.JPG|Teatteripersoona George M. Cohanin patsas.
Tiedosto:NYC 2012 IMG 3214 (5503156281).jpg|Pastori Francis Duffyn patsas vuodelta 1937.
Tiedosto:USA - NY, Manhattan - Times Square - panoramio (4).jpg|Patsaat sijaitsevat Father Duffy Squarella.
Tiedosto:Woman Hailing Cab.jpg|New Yorkin taksi.
Tiedosto:2000 times square ball at waterford.JPG|Times Squaren pallo
Tiedosto:V-J Day in Times Square.jpg|The Kiss. 


## Lähteet

## Aiheesta muualla

*timessquarenyc.org